Nils Peter Angelin
Store norske leksikon,Realfag,Paleontologi,Paleontologi
Nils Peter Angelin var en svensk paleontolog, født i Lund i Skåne som sønn av en smed. Han studerte ved Lunds Universitet i 35 år uten å ta en eneste eksamen, men ble likevel professor. Han ble filosofie doktor i Breslau 1857, adjunkt i paleontologi i Lund 1860, og i 1864 ble han professor og forstander for den paleontologiske samlingen ved Riksmuseet i Stockholm.
Forskning på fossiler Angelin foretok omfattende lange reiser gjennom Norge og Sverige, og samlet inn store mengder fossiler fra svensk, og delvis norsk, kambrosilur. Han navnga også hundrevis av fossiler, først og fremst trilobitter, i sine to hovedverk Palaeontologia suecica (1851) og Palaeontologia Scandinavica (1854 og 1878). Her beskrev han 270 trilobittarter som var nye for Skandinavia. Dermed ga han den første virkelig omfattende beskrivelsen av svenske og norske fossiler fra kambrium, ordovicium og silur. De fleste av disse regnes fremdeles som genuine arter. Hans omfattende samlinger tilhører Naturhistoriska Riksmuseet i Stockholm.Angelin døde i 1876. Etter hans død utkom «Iconographia crinoideorum» (1878), et viktig verk om sjøliljer och «Fragmenta silurica» (1880) som omhandler de vanligste fossilgruppene på Gotland. Begge ble utgitt ved hjelp av hans etterfølger Gustaf Lindström. Les mer i Store norske leksikon fossiler fossiler i Norge paleontologi geologisk tidsregning Eksterne lenker Svenskt biografiskt lexikon: Nils Peter Angelin Utgivelser Palaeontologia Scandinavica (1854 og 1878). Les boken i Internet archive book reader.   Iconographia crinoideorum (1878) Les boken i Internet archive book reader.  Fragmenta silurica (1880) Les boken i Internet archive book reader.